नेपाली समाजमा दुर्घटना भइसकेपछि सान्त्वनाका लागि मानिसहरू टार्न सकिँदैन भन्ने अभिव्यक्तिमा ‘हुने हार दैव नटार’ भनिरहेको सुनिन्छ । यो सामाजिक विषय हो । तर उडान विज्ञानसँग जोडिएको विषय हो । यो एउटा यस्तो एकरुपता भएको क्षेत्र हो, जहाँ अन्तर्राष्ट्रिय कानुन लागु हुन्छ । प्रविधिमा आएको द्रुतगतिको नवीनतम परिवर्तनले विश्वमा हवाई दुर्घटनाको दर घट्दो छ । हवाई दुर्घटना भइहाले पनि मानवीय क्षति कमभन्दा कम हुँदै गइरहेको छ । इकाओले पनि दुर्घटना शून्य भनेको छैन । तर दुर्घटनापछि द्रुतगतिको चुस्त उद्धारबारे धेरै थरीका निर्देशिका जारी गरेको छ ।
